A mezőgazdaságra káros rovarokról. 
53 
álczák azután hatalmas pusztítást visznek végbe a káros levél- 
tetvek között. 
Hasznosak továbbá, mert rovarevök a skorpió 
legyek is, a futó bogarak (Carabidae), de ezek között 
van káros rovar is, t. i. a gabona futrinka (Zabrus gibbus), 
amely úgymint álcza, úgymint kész bogár növényeket pusztít, 
hasznos rovar a négypontos dögbogár, míg egyik rokona 
a S i 1 p h a o p a c a, olykor a répaföldeken kárt tesz, a mit 
magam is Vasvármegyében észleltem; hasznos állatka tovább 
a m é c s b 0 g á r vagy Szent-János bogár, mert csigákból 
táplálkozik, felette hasznos a Katicza bogár, más néven 
Katócza (Isten tehénkéje, Buda bácsi), mert úgy mint álcza, 
és úgymint kifejlődött bogár a levéltetveket pusztítja. Ha pl. 
a zabvetésen fellép a levéltetű (Aphis cerealis) szomorú 
képet nyújt a vetés, megvörösödik, későbben elfeherédik a sás, 
elsatnyúl a növény és a gazda ember már azt gondolja, hogy 
rozsdakár folytán kipusztúl a vetése. De ha figyelemmel kiséri 
a gondosabb gazda a vetés pusztulását, azt veszi észre, hogy 
nem rozsda gomba, hanem ezer és ezer levéltetű kiszívja a 
levet a fiatal növényből. Egyszerre mutatkozik azonban a 
Katicza bogár gyíkforma fürge álczája és később a belőle fej- 
lődő bogár s úgy felfalják a levéltetveket, hogy nyoma sem 
marad, s a növény újra feléled és jó termést ád. Hasonlóan 
pusztítja a Katicza bogár a répán fellépő levéltetveket az 
Aphis vagy Syphonophora papaver a. Ezen rovar 
szűznemzés módjára eleven fiakat szül és ha kedvez az idő- 
járás, roppant szaporodhatik. A répa leveleit összezsugorítja a 
levőket kiszívja és így nagyban hátráltatja a fejlődést, csök- 
kenti a termést. Ezen levéltetű nemcsak a répán, hanem mint 
latin neve is mondja, a mákon, továbbá lóbabon és számos 
más kerti és vadnövényen is fordúl elő s egy lisztharmathoz 
hasonló betegséget idéz rajtok elő. Ha idejekorán mutatkozik 
a Katicza bogár, akkor csakhamar kipusztítja a tetveket és a 
vetés meg van mentve. Szándékosan bővebben emlékeztem 
meg ezen hasznos állatkáról, mert nem egyszer fordúlt elő, 
hogy a gazdák a Katicza bogarat kártékonynak és a répalevelek 
összezsugorodása miatt, németül „Kráuselkrankheit“ okozójának 
tartották. 
